దర్శకుడు శంకర్ ఈ సినిమా స్క్రిప్టుని శుభ అనే కలం పేరు గల సురేష్, బాలకృష్ణన్ అనే రచయిత ద్వయంతో కలిసి పూర్తి చేశారు. సంగీత దర్శకుడిగా <MASK>ను ఎంచుకున్నారు. శంకర్-రెహమాన్ కలయికలో వచ్చిన పదవ సినిమా ఇది. శంకర్ తో మొదటిసారిగా ఛాయాగ్రాహకుడు పీ.సీ.శ్రీరామ్ ఈ సినిమాకు పనిచేశారు. పోరాటాలకు నేతృత్వం వహించడానికి మొదట పీటర్ హెయిన్ ని ఎంచుకున్నప్పటికీ, ఎస్.ఎస్.రాజమౌళి రూపొందిస్తున్న బాహుబలి (2015) సినిమాకు ఇదివరకే పనిచేస్తున్నందుకు పీటర్ వెనక్కి వెళ్ళిపోయారు. అతడి స్థానంలో యున్ వూ-పింగ్ అనే చైనీస్ మార్షల్ ఆర్ట్స్ కళాకారుడిని తీసుకోవడం జరిగింది. అదనపు పోరాట ఘట్టాల పర్యవేక్షణకు అనల్ అరసుని ఎంచుకోవడం జరిగింది. వి.శ్రీనివాస్ మోహన్ నేతృత్వంలో రైసింగ్ సన్ వీఎఫ్ఎక్స్ సంస్థను ఈ సినిమాలోని మోషన్ కాప్చర్ ఫిల్మింగ్ కోసం సంప్రదించారు. ప్రొడక్షన్ డిజైనర్ టి.ముత్తురాజ్ ని ఈ సినిమాకు కళాదర్శకుడిగా ఎంచుకున్నారు.
ఐ (సినిమా)
ఏ.ఆర్.రెహమాన్ విక్రమ్ ఎస్.శంకర్ ఎస్.ఎస్.రాజమౌళి